સમાજમાં પતિ-પત્ની તરીકે ઓળખ મળી શકે એવો એક સંબંધ હતો જીવનમાં ! પેલી સાથે – તમને નામ નહીં આપું, ખોટું ના લગાડતા. આમ તો અમારા વચ્ચે બધું બરાબર હતું. કોઈક શ્રુંગારસરથી તરબતર નવલકથામાં વર્ણન હોય એવું જ અમારું દાંપત્ય જીવન હતું. પણ એક પાયાની ચીજનો જ અભાવ હતો, પ્રેમનો ! અલબત્ત, એવું કોઈ કહે તો નહીં જ ને, એ તો અનુભવાય ! અને એમાં પણ ‘એને’ હું કંઇક વિચિત્ર જ ભાસતો ! જયારે હું એને આ રીના કે પેલા ડોસાની ઓળખ કરાવતો ત્યારે એ દીવાલ તરફ તાકી રહીને કહેતી, ‘કોની વાત કરો છો? સામે તો કોઈ જ નથી ઉભું !’